Komisijas paziņojums Padomei un Eiropas Parlamentam - Pirmspievienošanās palīdzības instruments (PPI) - Indikatīvā daudzgadu finanšu shēma 2009.-2011. gadam /* COM/2007/0689 galīgā redakcija */





[pic] | EIROPAS KOPIENU KOMISIJA | Briselē, 6.11.2007 COM(2007) 689 galīgā redakcija KOMISIJAS PAZIŅOJUMS PADOMEI UN EIROPAS PARLAMENTAM PIRMSPIEVIENOŠANĀS PALĪDZĪBAS INSTRUMENTS (PPI) INDIKATĪVĀ DAUDZGADU FINANŠU SHĒMA 2009.-2011. GADAM KOMISIJAS PAZIŅOJUMS PADOMEI UN EIROPAS PARLAMENTAM PIRMSPIEVIENOŠANĀS PALĪDZĪBAS INSTRUMENTS (PPI)INDIKATĪVĀ DAUDZGADU FINANŠU SHĒMA 2009.-2011. GADAM Ievads PPI indikatīvā daudzgadu finanšu shēma (IDFS) sniedz informāciju par paredzamo kopējo PPI līdzekļu sadalījumu, ko Komisija ierosināja atbilstīgi PPI Regulas (EK) Nr. 1085/2006 5. pantam. Šī shēma sasaista paplašināšanās paketes politisko struktūru ar budžeta procesu. Daudzgadu indikatīvajā plānošanas dokumentā (DIPD), ar ko piešķir pirmspievienošanās atbalstu un ko sagatavo katrai saņēmējvalstij un programmām, kurām ir vairāki saņēmēji, tiek ņemts vērā IDFS ierosinātais indikatīvais sadalījums. IDFS pamatojas uz trīsgadu plānošanas ciklu. Parasti IDFS par gadiem N, N+1 un N+2 tiks iesniegta N-2 gada pēdējā ceturksnī kā paplašināšanās paketes daļa, kas finanšu izteiksmē atspoguļo šajā paketē izvirzītās politiskās prioritātes, vienlaicīgi ņemot vērā finanšu shēmu. Pirmo IDFS, kas ietvēra laikposmu no 2008. līdz 2010. gadam (un ietvēra skaitļus par 2007. gadu), pieņēma 2006. gada 8. novembrī. Šī otrā IDFS attiecas uz laikposmu no 2009. līdz 2011. gadam. Tajā pa valstīm un pa komponentiem minētajiem gadiem ir norādīti shēmas līdzekļi, kas paredzēti pirmspievienošanās palīdzībai, kā arī informācija par reģionālajām un horizontālajām programmām paredzētajiem līdzekļiem un atbalsta izdevumiem. Ar pirmspievienošanos saistītās vispārējās politiskās prioritātes ir izklāstītas Pievienošanās un Eiropas partnerībās, ikgadējos progresa ziņojumos un paplašināšanās stratēģijas dokumentā, kas ir paplašināšanās paketes daļa un ko katru gadu iesniedz Padomei un Eiropas Parlamentam. Stratēģiskā finanšu plānošana 1. Līdzekļu sadale pa valstīm Sākotnēji attiecībā uz 2007. gada piešķīrumiem Komisija apņēmās nodrošināt, ka neviena saņēmējvalsts 2007. gadā nesaņemtu mazāk līdzekļu, nekā tā saņēma 2006. gadā, un turklāt ka Bosnija un Hercegovina un Albānija saņemtu ne mazāk par gada vidējo finansējumu, ko katra valsts saņēma laikposmā no 2004. līdz 2006. gadam. Pēdējais punkts liecina, ka minētajām valstīm finansējums tika piešķirts jau kopš 2004. gada. Skaitļi no 2008. gada un uz priekšu ir aprēķināti, pamatojoties uz piešķīrumu uz vienu iedzīvotāju, ko iepriekš izmantoja par vajadzību un ietekmes rādītāju. Tādējādi atbilstīgi CARDS Rietumbalkānu valstis varēs uzlabot savu stāvokli pašreizējās finanšu shēmas laikā, saņemot vismaz vidējo 2004.-2006. gada piešķīrumu uz vienu iedzīvotāju – 23 euro (2004. gada cenās). Saskaņā ar IDFS 2008.-2010. gadam tas ir jāsasniedz attiecībā uz visām Rietumbalkānu valstīm vēlākais līdz 2010. gadam. Skaitļi 2011. gadā notur šādu atbalsta līmeni attiecībā uz visām Rietumbalkānu valstīm. Paredzams, ka līdz 2008. gadam kandidātvalstīm - Horvātijai un Bijušai Dienvidslāvijas Maķedonijas Republikai - piešķīrumu līmenis pārsniegs 30 euro uz vienu iedzīvotāju (2004. gada cenās). Šāds līmenis tiek uzturēts Horvātijai laikposmā no 2009. līdz 2011. gadam. Bijušai Dienvidslāvijas Maķedonijas Republikai finansējums uz vienu iedzīvotāju turpina palielināties, atspoguļojot vajadzīgā finansējuma minimumu atbilstošas administratīvās spējas izveidošanai neatkarīgi no valsts lieluma. Savukārt Turcijai, ņemot vērā šīs valsts platību un absorbcijas spēju, palīdzību uz vienu iedzīvotāju palielinās pakāpeniski laikā no 2007.-2011. gadam. Līdzekļu piešķiršanas procesā ir ņemtas vērā katras atsevišķas valsts vajadzības un absorbcijas spējas. 2. Līdzekļu sadale pa komponentēm Nosakot piešķīrumus pa komponentēm, tiek ņemtas vērā pašreizējo kandidātvalstu decentralizētās pārvaldes sistēmas, kas vajadzīgas, lai esošajās dalībvalstīs īstenotu III, IV un V komponenti, kā arī vajadzību finansēt II komponenti, jo tā ir saistīta ar dalībvalstu savstarpējo pārrobežu sadarbību, lai atbilstu attiecīgajam finansējumam no Eiropas Reģionālās attīstības fonda (ERAF) 1.b pozīcijas. Tabulā norādītie skaitļi Tālāk tabulā ir norādīti iepriekš minētie skaitļi pašreizējās cenās un euro . Tajā norādīta līdzekļu sadale pa valstīm un pa komponentēm, kā arī reģionālās un daudzvalstu programmas un atbalsta izdevumi. Atbilstīgi pastāvošai praksei Kosovai[1] paredzētie līdzekļi ir norādīti atsevišķi, un būs atsevišķs DIPD. Skaitļi par 2007. un 2008. gadu ir ietverti uzziņas vajadzībām. Atbalsta izdevumi Šajā shēmā ir ietvertas tās administratīvās izmaksas, kas ir tieši saistītas ar PPI īstenošanu. 2007. un 2008. gadā arī ir ietvertas administratīvās izmaksas iepriekšējā pirmspievienošanās finansējuma pabeigšanai, tostarp arī Bulgārijai un Rumānijai. Reģionālās un horizontālās programmas finansējums PPI regulā ir noteikta pastiprināta finansētāju, tostarp starptautisko finanšu iestāžu (SFI), koordinēšana, lai maksimizētu dotāciju atbalsta atdevi. Esošais energoefektivitātes mehānisms tiks paplašināts, iekļaujot Rietumbalkānu valstis. Sadarbība ar Eiropas fondu Dienvidaustrumeiropai turpinās veicināt privāto ieguldījumu (mikro uzņēmumi un MVU) un tiks izveidots jauns infrastruktūras mehānisms sadarbībā ar EIB un citām SFI, lai veicinātu ieguldījumus transporta, enerģētikas, vides un sociālā jomā. Pilsoniskās sabiedrības finansēšanas mehānismu finansēs, izmantojot gan reģionālās, gan valsts programmas. Pagaidu civilās pārvaldes finansēs arī 2008. gadā, īpaši Apvienoto Nāciju Organizācijas pārvaldi Kosovā ( UNMIK ) un Pārstāvniecību ( OHR ) Bosnijā un Hercegovinā. Indikatīvā daudzgadu finanšu shēma – Pirmspievienošanās palīdzības instrumenta budžeta iedalījums pa valstīm un komponentēm 2009.-2011. gadam Valsts | Komponente | 2007 | 2008 | 2009 | 2010 | 2011 | HORVĀTIJA | Pārejas atbalsts un institūciju izveide | 49 611 775 | 45 374 274 | 45 601 430 | 39 483 458 | 39 959 128 | Pārrobežu sadarbība | 9 688 225 | 14 725 726 | 15 898 570 | 16 216 542 | 16 540 872 | Reģionālā attīstība | 45 050 000 | 47 600 000 | 49 700 000 | 56 800 000 | 58 200 000 | Cilvēkresursu attīstība | 11 377 000 | 12 700 000 | 14 200 000 | 15 700 000 | 16 000 000 | Lauku attīstība | 25 500 000 | 25 600 000 | 25 800 000 | 26 000 000 | 26 500 000 | Kopā | 141 227 000 | 146 000 000 | 151 200 000 | 154 200 000 | 157 200 000 | BIJUSĪ DIENVIDSLĀVIJAS MAĶEDONIJAS REPUBLIKA | Pārejas atbalsts un institūciju izveide | 41 641 613 | 39 922 001 | 38 128 499 | 36 317 068 | 34 503 410 | Pārrobežu sadarbība | 4 158 387 | 5 277 999 | 5 571 501 | 5 682 932 | 5 796 590 | Reģionālā attīstība | 7 400 000 | 12 300 000 | 20 800 000 | 29 400 000 | 35 000 000 | Cilvēkresursu attīstība | 3 200 000 | 6 000 000 | 7 100 000 | 8 400 000 | 9 400 000 | Lauku attīstība | 2 100 000 | 6 700 000 | 10 200 000 | 12 500 000 | 14 000 000 | Kopā | 58 500 000 | 70 200 000 | 81 800 000 | 92 300 000 | 98 700 000 | TURCIJA | Pārejas atbalsts un institūciju izveide | 256 702 720 | 250 165 819 | 233 200 653 | 211 312 664 | 230 620 919 | Pārrobežu sadarbība | 2 097 280 | 8 834181 | 9 399 347 | 9 587 336 | 9 779 081 | Reģionālā attīstība | 167 500 000 | 173 800 000 | 182 700 000 | 238 100 000 | 291 400 000 | Cilvēkresursu attīstība | 50 200 000 | 52 900 000 | 55 600 000 | 63 400 000 | 77 600 000 | Lauku attīstība | 20 700 000 | 53 000 000 | 85 500 000 | 131 300 000 | 172 500 000 | Kopā | 497 200 000 | 538 700 000 | 566 400 000 | 653 700 000 | 781 900 000 | ALBĀNIJA | Pārejas atbalsts un institūciju izveide | 54 318 790 | 61 111 756 | 70 917 079 | 82 711 421 | 84 301 650 | Pārrobežu sadarbība | 6 681 210 | 9 588 244 | 10 282 921 | 10 488 579 | 10 698 350 | Kopā | 61 000 000 | 70 700 000 | 81 200 000 | 93 200 000 | 95 000 000 | BOSNIJA UN HERCEGOVINA | Pārejas atbalsts un institūciju izveide | 58 136 394 | 69 854 783 | 83 892 254 | 100 688 099 | 102 681 861 | Pārrobežu sadarbība | 3 963 606 | 4 945 217 | 5 207 746 | 5 311 901 | 5 418 139 | Kopā | 62 100 000 | 74 800 000 | 89 100 000 | 106 000 000 | 108 100 000 | MELNKALNE | Pārejas atbalsts un institūciju izveide | 27 490 504 | 28 112 552 | 28 632 179 | 29 238 823 | 29 843 599 | Pārrobežu sadarbība | 3 909 496 | 4 487 448 | 4 667 821 | 4 761 177 | 4 856 401 | Kopā | 31 400 000 | 32 600 000 | 33 300 000 | 34 000 000 | 34 700 000 | SERBIJA | Pārejas atbalsts un institūciju izveide | 181 496 352 | 179 441 314 | 182 551 643 | 186 206 679 | 189 956 810 | Pārrobežu sadarbība | 8 203 648 | 11 458 686 | 12 248 357 | 12 493 321 | 12 743 190 | Kopā | 189 700 000 | 190 900 000 | 194 800 000 | 198 700 000 | 202 700 000 | KOSOVA[2] [3] | Pārejas atbalsts un institūciju izveide | 68 300 000 | 121 993 920 | 63 339 798 | 64 484 594 | 65 828 286 | Pārrobežu sadarbība | 0 | 2 706 080 | 2 760 202 | 2 815 406 | 2 871 714 | Kopā | 68 300 000 | 124 700 000 | 66 100 000 | 67 300 000 | 68 700 000 | Valstu programmas kopā | 1 109 427 000 | 1 248 600 000 | 1 263 900 000 | 1 399 400 000 | 1 547 000 000 | Valstu programmas kopā | 1 109 427 000 | 1 248 600 000 | 1 263 900 000 | 1 399 400 000 | 1 547 000 000 | Reģionālās un horizontālās programmas | 108 980 000 | 140 700 000 | 160 000 000 | 157 700 000 | 160 800 000 | ADMINISTRATĪVĀS IZMAKSAS | 44 793 000 | 54 000 000 | 56 500 000 | 64 600 000 | 75 000 000 | KOPSUMMA | 1 263 200 000 | 1 433 300 000 | 1 480 400 000 | 1 621 700 000 | 1 782 800 000 | Skaitļi ir euro, pašreizējas cenās [1] UNSCR 1244. [2] UNSCR 1244. [3] Grozījumu vēstulē Nr. 1 provizoriskajam 2008. gada budžeta grozījumu projektam Komisija ierosināja jaunu līdzekļu mobilizācijas ietvaros atbalstīt Kosovas stabilitāti un attīstību, palielinot PPI finansējumu Kosovai 2008. gadā par 60 miljoniem euro. Minētā summa šeit ir ietverta 2008. gada piešķīrumā Kosovai.